Ned

En Ned afectat per la maledicció

En **Ned** va ser un elf membre de les Urpes d'Acer que va unir-se a la Companyia de Von Baldric durant els esdeveniments de *L'escut d'Argos*. Acompanyat del valent cavaller **Arthur**, busca la cura per una maledicció que, mica en mica, l'apropa més a la mort en vida.

## Història

### Origen i primers anys

Nascut a Lesscar l'any 2488. on la seva mare, Math're, n'era la dirigent de la delegació de les Urpes d'Acer.

Des de ben petit va instruir-se per formar part de l'ordre de caçadors, fins que finalment va superar-ne les proves d'accés i va ser assignat a la divisió de bèsties. En una de les seves primeres missions, no obstant, va ser greument atacat per un os-òliba que el va deixar borni. Aquest fet va apartar a en Ned dels boscos aturant el seu desenvolupament com a rastrejador i va enfocar la seva vida a l'estudi dels monstres. Anys després, va tornar a entrenar-se amb l'arc fins que va ser capaç de disparar novament de forma certera i va reincoporar-se de nou com a membre actiu.

### Trobada amb el silf i maledicció

Durant una de les seves exploracions al bosc, en Ned va trobar-se a l'**Arthur** essent atacat per un ésser al que no havia vist mai i, en un acte irreflexiu, va disparar-li una fletxa amb la intenció d'espantar-lo i fer-lo marxar. Per contra, l'ésser se li va apropar acorralant-lo. Després de mirar-lo fixament un instants, en Ned va perdre el sentit de la realitat i quan va tornar en sí, l'ésser havia desaparegut i al seva ment només hi romania la paraula **silf****.**

Poc desrprés, en Ned va començar a sentir canvis dins seu. Finalment, durant l'enfrentament amb les vaques no-mortes (Batalla de les pífies), va comprovar que tenia certa influencia sobre els no-morts, així com que parts del seu cos, poc a poc s'estaven començant a descomposar.

Seguint el consell del su padrastre Jason-Jasón, qui va estar present durant l'incident, va fingir la seva pròpia mort, forçant així la seva erradicació de les Urpes d'Acer i es va unir a la Companyia de Von Baldric esperant, d'aquesta manera, poder trobar una cura per a la seva condició. Amb ell s'hi va unir també l'**Arthur**qui, després d'haver estat salvat per en Ned, va decidir acompanyar-lo fins a poder saldar el deute.

## L'escut d'Argos

### Arc I: No som herois, només complim ordres

Durant la investigació de l'assassinat de Talvon Von Rackdos sota el comandament de **Baldan Von Baldric**, Ned va intentar buscar informació sobre el silf o la seva pròpia maledicció sense èxit. Tanmateix, aquesta va seguir afectant-lo fins a perdre també la carn en ambdues cames, les mans i part del pit.

Seguint les ordres del capità va col·laborar, juntament amb la resta de la companyia, en la detenció d'Alexei Von Gier que, després del seu assassinat, va portar a part del grup a ser condemnats. Gràcies al rescat d'Istul Von Geral respaldat per l'indulte reial, Ned va ser perdonat i traslladat al ducat de Prienne juntament amb la resta del grup.

### Arc II: El Batec del bosc

#### **Prienne**

A la guàrdia de Prienne, Ned va ser ascendit a caporal esdevenint, seguit d'**Anthal**,el segon suboficial de les considerades *races inferiors* dins la Guàrdia de la Roca.

Encarregats de les barriades de la capital ducal, un nou assassinat va portar a la companyia a una nova investigació que els va fer descobrir una inmensa quantitat de morts de les Urpes d'Acer, incloent-hi l'arc de Jason-Jasón. Alarmat per la troballa, Ned va sol·licitar al capità investigar la veritat d'arrera de la massacre.

#### **Al campament de les Urpes d'Acer**

Enviats oficialment pel comandant de la jurisdicció Grey Von Bulvard a investigar les morts, van arribar al campament de les Urpes d'Acer on el rei d'Argos havia enviat la major part d'efectius per combatre als monstres dels boscos. Allà, a part d'assabentar-se que havien sofert al voltant de 12.000 baixes i comprovar que el campament es trobava en un estat d'absoluta derrota, Ned es va retrobar amb la seva mare qui li va explicar que tant Jason-Jasón com Ann, el mig-germà petit de Ned, havien estat donats per morts en una incursió al bosc. Math're va demanar a Ned que deixés la companyia, però ell s'hi va negar volent endinsar-se al bosc a rescatar a la seva família. Després d'un enfrontament amb la seva mare (en el que en Ned es va tallar una mà) i que va causar l'involucrament de les Espases de Daimen, la companyia es va veure obligada a fugir als boscos no sense abans incitar un motí dins el campament.

#### **Dins del bosc**

Allà, Ned va retrobar-se finalment amb Jason-Jasón, qui havia sortit també a la recerca del seu fill. Unint-se a la companyia, van entrar a unes antigues runes on van ser víctimes d'un seguit de macabres proves en les quals hi havia involucrats altres membres de les Urpces d'Acer. A la fi, després de superar tots els obstacles, van acabar trobant a Ann juntament a un cràcken gegant. L'accidentat rescat del nen va probocar la seva caiguda al buit i el despertar el monstre, que va acabar per separar tota la companyia.

## Off-Role

El nom de Ned és un homenatge al personatge Ned Coates del llibre *Ronda de Noche*escrit per Terry Prattchet, en el que originalment anava a estar basat el personatge.